קיאנו

קיאנו (באנגלית: Keanu; ידוע גם בשם Cat Boys) הוא סרט קומדיית פעולה אמריקאי משנת 2016 בבימויו של פיטר אטנסיו ונכתב על ידי ג'ורדן פיל ואלכס רובנס. בסרט מככבים פיל וקיגן-מייקל קי בסרטם הראשון כשחקנים ראשיים לאחר חמש עונות של סדרת הטלוויזיה המערכונית שלהם; הסרט כולל גם את טיפאני האדיש, מת'וד מן, ניה לונג, ויל פורטה וקיאנו ריבס. העלילה עוקבת אחר שני בני דודים המסתננים לכנופיה במטרה להשיב את החתלתול הגנוב שלהם.

הצילומים החלו בניו אורלינס ביוני 2015. הסרט הוקרן בבכורה בפסטיבל South by Southwest ב-13 במרץ 2016 ויצא לאקרנים באמריקה הצפונית ב-29 באפריל 2016. הוא זכה לביקורות חיוביות באופן כללי מהמבקרים והכניס 20 מיליון דולר לעומת תקציב של 15 מיליון.

== תקציר עלילה ==
שני בני דודים וחברים טובים – האחד מתאושש מפרידה כואבת והשני איש משפחה ומעריץ של ג'ורג' מייקל – יוצאים להשיב את החתלתול "קיאנו" האהוב שלהם אשר נחטף בידי חברי כנופיה קשוחים. לשם כך הם מתחזים לצמד סוחרי סמים ידועים לשמצה ונקלעים לשלל הרפתקאות מסמרות שיער ומסוכנות, בעיקר כאשר הפושעים האמיתיים אליהם הם התחזו, מופיעים ומאיימים על חייהם.

== שחקנים ==
* קיגן-מייקל קי – קלרנס דרזדן<ref name="deadline1"></ref>
* ג'ורדן פיל – רל דרזדן<ref name="deadline1"/><ref></ref>
* טיפאני האדיש – טרינה "איי-סי" פארקר<ref></ref>
* מת'וד מן – צ'דר<ref name="variety1"></ref>
* ויל פורטה – הולקה<ref name="hollywoodreporter2"></ref>
* ג'ייסון מיטשל – באד
* דארל בריט-גיבסון – טראנק<ref name=GibsonCast></ref>
* ג׳מאר מלאכי נייבורס – סטיצ'ס
* ניה לונג – האנה<ref></ref>
* לואיס גוזמן – בייקון דיאז
* רוב היובל – ספנסר<ref></ref>
* איאן קסלברי – קינג דיאז
* קיאנו ריבס – קיאנו (דיבוב)<ref></ref>
* אנה פריס – עצמה (ללא קרדיט)

== הפקה ==
הסרט הוכרז רשמית על ידי ניו ליין סינמה באוקטובר 2014, כאשר פיטר אטנסיו נשכר לכס הבימוי.<ref name="deadline1"/> אתרים רבים שדיווחו על הסרט האמינו בתחילה שמדובר בפרודיה על "ג'ון וויק" שיצא אז באותה תקופה, אך לפי אטנסיו שני הסרטים פותחו באופן עצמאי זה מזה, והצוות לא היה מודע בתחילה על "ג'ון וויק" עד שהעבודה על "קיאנו" כבר הייתה בעיצומו.<ref></ref> קיאנו ריבס עצמו, שכיכב בסרט "ג'ון וויק", היה בקשר עם ההפקה, ואף לקח חלק בסצנת החלום שבסרט כשהוא מדבב את החתלתול קיאנו.<ref></ref> בהתחלה ריבס דחה את הצעת הקמאו אך שינה את דעתו לאחר שאחותו הראתה לו את הקדימונים של הסרט.

במאי 2015, מת'וד מן וויל פורטה הצטרפו לצוות השחקנים, כאשר דארל בריט-גיבסון התווסף חודש לאחר מכן.<ref name="variety1"/><ref name="hollywoodreporter2"/><ref name="GibsonCast"/> הצילומים החלו ב-1 ביוני 2015, בניו אורלינס, לואיזיאנה, והסתיימו ב-10 ביולי.<ref></ref><ref></ref><ref></ref> בצילומים נעשה שימוש בשבעה גורי חתלתולים. הם אומנו במשך שלושה שבועות על ידי שימוש בחטיפים, מזון לתינוקות בטעם בשר וסמני לייזר, וכאשר הם אינם היו תחת מצלמה, לשחקנים והצוות הורשה לשחק איתם במהלך הפסקות. חטיפים שימשו גם כדי לאמן אותם לאפשר להיות לבושים בתלבושות קלות משקל מבלי לנסות להסיר אותן. כל השבעה אומצו עד סוף שלב ההפקה, כאשר טיפאני האדיש אימצה אחד מהם וקראה לו 'קטטוני' (Catatonic).<ref name="HR"></ref> מכיוון שקיגן-מייקל קי אלרגי לחתולים, הוא נאלץ לקחת תרופה כדי ליצור איתם אינטראקציה.<ref name="HR"/>

== הפצה ==
הדפס של עבודה בתהליך הוקרן בפסטיבל South by Southwest באוסטין, טקסס ב-13 במרץ 2016.<ref></ref>

האחים וורנר קבעו במקור את יציאתו של הסרט לאקרנים ב-22 באפריל 2016,<ref></ref> אך בינואר 2016 הסרט הועבר שבוע קדימה ל-29 באפריל 2016.<ref></ref>

== קבלה ==
=== הכנסה ===
בארצות הברית ובקנדה, הסרט נפתח לצד "יום האם" ו"ראצ'ט וקלאנק", והוערך להכניס 10–14 מיליון דולר מ-2,658 בתי קולנוע בסוף שבוע הפתיחה שלו.<ref name="budget"></ref> הסרט הרוויח 3.5 מיליון דולר ביום הראשון שלו, כולל 560,000 דולר מהצפייה המקדימה ביום חמישי בערב. הסרט המשיך להכניס 9.5 מיליון דולר בסוף השבוע, וסיים במקום השלישי בקופות, מאחורי "ספר הג'ונגל" (43.7 מיליון) ו"הצייד: מלחמת החורף" (9.6 מיליון).<ref name=CinemaScore/> בסוף השבוע השני שלו, הסרט הכניס 3.3 מיליון דולר (ירידה של 65.2%), וסיים במקום החמישי, אחרי "קפטן אמריקה: מלחמת האזרחים" (179.1 מיליון), "ספר הג'ונגל" (24.5 מיליון), "יום האם" (11.1 מיליון) ו"הצייד: מלחמת החורף" (3.9 מיליון).<ref name="2ndWeekend"></ref>

=== ביקורות ===
באתר הביקורות Rotten Tomatoes, הסרט מחזיק בדירוג חיובי של 78% על סמך 182 ביקורות, עם דירוג ממוצע של 6.40/10.<ref></ref> ב-Metacritic, לסרט יש ציון ממוצע משוקלל של 63 מתוך 100, המבוסס על 35 מבקרים, המצביע על "ביקורות חיוביות באופן כללי".<ref></ref> סקר קהל שנערך על ידי CinemaScore העניק לסרט ציון ממוצע של "B" בסולם A+ עד F.<ref name="CinemaScore"></ref>

=== פרסים ===
{| class="wikitable"
!פרס
!קטגוריה
!מועמד
!תוצאה
!הערות
|-
|פרס טריילר הזהב
|הקומדיה הטובה ביותר
|“Take It”
|
|<ref></ref>
|-
| rowspan="2" |פרסי בחירת הנוער
| rowspan="2" |שחקן בסרט קומדיה
|קיגן-מייקל קי
|
| rowspan="2" | <ref></ref>
|-
|ג'ורדן פיל
|
|}

== המשך פוטנציאלי ==
במרץ 2017, באמצעות Reddit, ג'ורדן פיל הצהיר ש"אם נעשה 'קיאנו 2', אני מבטיח לך שנעשה פי שניים מקרי מוות יותר ממה שיש ב'ג'ון וויק 2'".<ref></ref>

== קישורים חיצוניים ==

== הערות שוליים ==